ຍານສໍາຫລວດ Messenger ຂອງສະຫະລັດ ບິນເຂົ້າສູ່ວົງໂຄຈອນ ອ້ອມດາວພະພຸດແລ້ວ
ຍານ​ສໍາ​ຫລວດ​ອະວະກາດ Messenger ຈະ​ເລີ່​ມທະຍອຍ​ສົ່ງ​ຮູບ​ພາບ​ຂອງ​ດາວ​ພະ​ພຸດ​ມາ​ຍັງ​ໂລກ ​ໃນ​ຕົ້ນ​ເດືອນ​ເມສາ​ນີ້
ຍານສໍາຫລວດອະວະກາດຂອງສະຫະລັດທີ່ມີຊື່ວ່າ Messenger ໄດ້ກາຍເປັນຍານອະວະ ກາດລໍາທໍາອິດທີ່ສາມາດເຂົ້າໄປບິນໃນວົງໂຄຈອນອ້ອມດາວພະພຸດ ຫລື Mercury ໄດ້ ໂດຍຈະເລີ່ມຕົ້ນສັງເກດການເກັບກໍາຂໍ້ມູນເປັນເວລາດົນເຖິງນຶ່ງປີຂອງພວກດາວນົບພະເຄາະ ທີ່ຢູ່ໃນຕໍາແໜ່ງເຂດຊັ້ນໃນສຸດ ຂອງລະບົບສຸຣິຍະຈັກກະວານນັ້ນ ພວກນັກດາຣາ ສາດປະຈໍາອົງການອະວະກາດສະຫະລັດ ຫລື NASA ຫວັງວ່າການສໍາຫລວດ ທີ່ໂຄຈອນອ້ອມດາວພະພຸດດັ່ງກ່າວນີ້ ຈະເພີ່ມພູນຄວາມຮູ້ຂອງພວກເຂົາເຈົ້າກ່ຽວກັບດາວນົບພະເຄາະທີ່ລຸກ ເປັນໄຟ ຫຼືມີຄວາມຮ້ອນສູງ ດັ່ງກ່າວ ພ້ອມກັບດວງດາວອື່ນໆຂອງລະບົບສຸຣິຍະຈັກກະວານນັ້ນນໍາ ຍານສໍາຫລວດ Messenger ໄດ້ບິນເຂົ້າບິນເຂົ້າສູ່ວົງ ໂຄຈອນແລ້ວໃກ້ໆເຂດຂົ້ວຂອງດາວພະພຸດ ໃນເວລາ ປະມານ 12 ໂມງ 54 ນາທີ ຕາມເວລາມາດຕະຖານ ສາກົນ ຫລັງຈາກໄດ້ຍິງເຄຶ່ອງຈັກຂັບດັນເປັນເວລາ 15 ນາທີເພື່ອລົດຄວາມໄວຂອງຍານອະວະກາດດັ່ງ ກ່າວລົງແລະ ບິນເຂົ້າໄປຢູ່ໃນຕໍາແໜ່ງທີ່ເໝາະສົມ ສໍາລັບການນັດພົບກັບດາວນົບພະ ເຄາະຂອງຕົນ ບໍ່ປາກົດວ່າໄດ້ມີການບັນທຶກຮູບພາບໃດໆກ່ຽວກັບເຫດການທີ່ເປັນປະວັດສາດຄັ້ງນີ້ ມີພຽງແຕ່ພວກນັກວິທະຍາສາດຜູ້ຫ້າວຫັນໄດ້ພາກັນຕິດຕາມເບິ່ງຄວາມກ້າວໜ້າຂອງຂອງຍານສໍາຫລວດຢ່າງໄກ້ຊິດໂດຍຂໍ້ມູນຕ່າງໆທີ່ສົ່ງຕໍ່ມາຍັງໂລກ ດ້ວຍລະບົບເຄືອຂ່າຍສາຍອາກາດວິທະຍຸເພື່ອເຈາະ ເລີກອະວະກາດຂອງອົງການນາຊາທີ່ໄດ້ເລັງໃສ່ຍານ Messenger ນັ້ນ ທ່ານ ເອັດ ວາຍເລີ ຮອງຜູ້ປົກຄອງຂອງອົງການນາຊາ ຮັບຜິດຊອບ ການອໍານວຍການປະຕິບັດງານວິທະຍາສາດ ໄດ້ຢືນຢັນເຖິງຄວາມສໍາເລັດຂອງການປະຕິບັດງານດັ່ງກ່າວ ແລະຄວາມຮູ້ສຶກໂລ່ງໃຈຂອງພວກຜູ້ຈັດການດ້ານ ຕ່າງໆໃນປະຕິບັດງານ ທີ່ຫ້ອງແລບ Applied Physics ຂອງມະຫາວິທະຍາໄລ Johns Hopkins ໃນລັດແມຣີແລນດ໌ ທ່ານ ເອັດ ວາຍເລີ ກ່າວຕໍ່ໄປວ່າ: ທ່ານ ວາຍເລີ ກ່າວວ່າ ບັດນີ້ ຍານ Messenger ເປັນຍານອະວະກາດລໍາທໍາອິດທີ່ສາມາດ ໂຄຈອນອ້ອມດາວພະພຸດ ຂໍ້ມູນທີ່ໄດ້ຮັບທີ່ໄກ້ທີ່ສຸດຊຸດສຸດທ້າຍຂອງດວງດາວທີ່ຮ້ອນເປັນໄຟໜ່ວຍນີ້ ແມ່ນໄດ້ຖືກເກັບກໍາໂດຍຍານ Mariner 10 ຂອງອົງການນາຊາ ໃນການປະຕິບັດການບິນຜ່ານໃນ ກາງຊຸມປີ 1970 ການເດີນທາງ ໃນລະຍະທາງເກືອບ ແປດພັນລ້ານກິໂລເມດຂອງຍານ Messenger ໄປຍັງດາວພະພຸດນັ້ນ ແມ່ນເລີ່ມຂຶ້ນເມື່ອຫົກປີເຄິ່ງຜ່ານມາ ການປະຕິບັດການຂອງຍານດັ່ງກ່າວນີ້ມີໂຮມທັງການບິນໂຄຈອນ ຜ່ານເຂດຊັ້ນໃນອະວະກາດຂອງໂລກ ດາວພະສຸກ ແລະດາວພະພຸດ ໂດຍໃຊ້ແຮງດຶງດູດຂອງດາວເຫຼົ່ານີ້ຊ່ວຍ ແລະການທົດລອງບິນໃນວົງໂຄຈອນ ຈຸດຕໍ່າສຸດຂອງການໂຄຈອນແບບຮູບໄຂ່ຂອງຍານ Messenger ນັ້ນ ມັນຈະບິນໂຄຈອນ 200 ກິໂລເມດຫ່າງຈາກພື້ນຜິວຂອງດາວນົບພະເຄາະ ແລະຈຸດທີ່ໄກ້ທີ່ສຸດ ກໍຄືຍານ Messenger ຈະເດີນທາງໃນລະຍະທາງປະມານ 46 ລ້ານ ກິໂລເມດຫ່າງຈາກດວງຕາເວັນ ຍານ Messenger ຊຶ່ງຖືກສ້າງຂຶ້ນເພື່ອສາມາດຕ້ານແລະທົນທານຕໍ່ ຄວາມຮ້ອນສູງນັ້ນ ໄດ້ບັນທຸກອຸປະກອນສໍາຫລວດດ້ານວິທະຍາສາດເຈັດຢ່າງ ທີ່ທ່ານ Sean Solomon ຫົວໜ້າປະຕິບັດການສໍາຫລວດໃຫຍ່ ຫວັງວ່າຈະຕອບຄໍາຖາມທີ່ໜ້າສົນໃຈເຫລົ່ານີ້ ບໍ່ແມ່ນແຕ່ກ່ຽວກັບດາວພະພຸດເທົ່ານັ້ນ ແຕ່ຍັງກ່ຽວກັບດວງດາວອື່ນໆຂອງລະບົບສຸຣິຍະຈັກ ກະວານນັ້ນນໍາ ດັ່ງຕົວຢ່າງ ທ່ານ ໂຊໂລມອນ ກ່າວວ່າ ພວກນັກວິທະຍາສາດຕ້ອງການ ຢາກຮູ້ຈັກວ່າເປັນຫຍັງດາວພະພຸດທີ່ມີຂະໜາດນ້ອຍໆເທົ່າກັບດວງຈັນ ແຕ່ມີຄວາມໜາແໜ້ນເປັນສອງເທົ່າຂອງໂລກມະນຸດ ທ່ານໂຊໂລມອນ ຊີ້ແຈງຕໍ່ໄປວ່າ: ທ່ານໂຊໂລມອນ ກ່າວມ້ວນທ້າຍວ່າ ຍານສໍາຫລວດອະວະກາດ Messenger ຈະ ເລີ່ມທະຍອຍສົ່ງຮູບພາບຂອງດາວພະພຸດມາຍັງໂລກ ໃນຕົ້ນເດືອນເມສານີ້ ຊຶ່ງການ ປະຕິບັດການໂຄຈອນຂອງຍານ Messenger ນີ້ ມີກໍານົດຍາວນານເຖິງນຶ່ງປີ